
Информациони и психолошки аспекти безбедносних претњи у савременом окружењу
Апстракт
У раду су приказани савремени концепти информационо-психолошког деловања у савременом окружењу. Концепти су представљени кроз општа теоријска разматрања приказивањем водећих теоретичара са подручја САД, Руске федерације и НР Кине. Концепти објашњавају циљеве, садржаје и методе деловања на потенцијалне групе и појединце као и средства информационо-психолошког деловања. Циљ рада је да укаже да истраживани проблем није искључиво важан за политичке и војне система већ да су изазовима и претњама у савременом окружењу посебно изложене и групе и појединци. Приказана су различита средства информационо-психолошког деловања у савременом окружењу (гласине, лажне вест) и њихове последице на мењање ставова и понашања људи у политичким и друштвеним процесима. Емпиријски приказ који указује на важност ове теме је анализа активности Европских институција на плану супростављања лажни вестима током важним политичких процеса и избора за Европски парламент.  

Information and psychological aspects of security threats in the contemporary environment
Apstract

The paper presents contemporary concepts of information and psychological activity in the contemporary environment. The concepts were presented through general theoretical considerations by presenting leading theorists from the US, Russian Federation and the PRC. The concepts explain the goals, content and methods of acting on potential groups and individuals as well as the means of information and psychological action. The aim of the paper is to show that the problem under study is not exclusively important for political and military systems, but that groups and individuals are particularly exposed to the challenges and threats in the contemporary environment. Displayed are various means of information and psychological functioning in the modern environment (rumors, false news) and their impact on changing attitudes and behavior of people in political and social processes. Empirical display which indicates the importance of this topic is the analysis of the activities of the European institutions on a plan to counteract the false news during important political processes and elections to the European Parliament.

УВОД
По наводима америчког теоретичара Тофлера, последња декада двадесетог века била је прелаз из индустријског у ново „треће доба“ односно информационо доба чије су основне карактеристике да је „информација“ средишњи потенцијал светске производње и политичке моћи. Светска производња се темељи на власништву и монополу над информацијама а нови сукоби се темеље на геоинформацијским надметањима. Информација постаје стратегијски ресурс. Енглески теоретичар Филип М. Тејлор са Универзитета у Лидсу сматра да комуникације и информације у 21. веку имају такав значај за савремено друштво какав су за развој цивилизације у 20. веку имали нафта и угаљ.

Масовна примена савремене информационе технологије и феномен обиља информација, довели су до интензивирања надметања са информацијама, због чега је порастао број и врста безбедносних изазова у савременом окружењу који се заснивају на сукобима и утицајема путем информација. Другим речима информационо деловање постаје веома важно како за националну безбедност, тако и за личну и психолошку безбедност и заштиту организација и појединца, као основних делова  шире друштвене заједнице.

Наведена актуелност и значај информационог деловања, како на ширем друштвеном нивоу тако и на појединачном нивоу, утицао је да је у безбедносној сфери дошло до концептуални прелазак са „традиционалног“ на „нову генерација сукоба“, као што је прелазак 1) из сегментног ратовања на тотални рат; 2) из рата у физичком окружењу до рата у људској свести и у сајбер простору; 3) од симетричног до асиметричног сукоба - истовременом и усклађеном применом политичких, економских, информационих, технолошких и еколошких кампања; указује на актуелност иформационих и психолошких операција као модела психолошког деловања на циљне групе различитог карактера и нивоа.   
САВРЕМЕНИ КОНЦЕПТИ ИНФОРМАЦИОНОГ И ПСИХОЛОШКОГ ДЕЛОВАЊА У БЕЗБЕДНОСНОМ ОКРУЖЕЊУ
Информација је као појам позната још од најстаријих времена. Током XX века теорије везане за овај појам, као што је комуникологија, интензивније се проучавају. Многи теоретичари, као што су Шенон, Норбет Вивер и Расел Екоф указују на могућност утицаја на спољно окружење путем информација (Shanon, 1948; Норберт, 1973, стр. 32). О „утицају“, као једној од особина информација, указују многе теорије о функцијама информација, као што су „биологистичкa теоријa“, америчка теорија комуникологије и неомарксистичка теорија (Радојковић, Ђорђевић Т., 2005, стр. 211; Мattelart, 1998, р. 57). 
Централно место у свим наведеним теоријама заузимају оцене о ефектима и утицају које информације могу да изазову према објекту утицаја.


Информација је одувек била средство за остваривање утицаја на циљне групе, било да су то државе или појединци. У савременом друштву модерна информациона технологија шири информације много шире и брже него било када раније у историји, због чега је значај информације као фактора утицаја порастао. Сходно томе, у информационом добу информације постају све важније и за националну безбедност.  Поред традиционалних елемената националне моћи, у другој половини XX века посебно се издвојила моћ у информационоj сфери, тј. способност утицаја у информационој сфери на циљне групе. Ту способност државе на међународним односима остварују путем дипломатије, средствима информисања, новим медијима и другим средствима. Као основни концептуални модели за на противнике, неутралну и домаћу  јавност у информационом добу користе се информационе операције и психолошке операције.
У западној теорији, информационе операције се дефинишу као активности које се предузимају с циљем деловања на непријатељске информације и информационе системе, док се у исто време штите сопствене информације и информациони системи. Примарне мете напада информационих операција су противничко руководство, инфраструктура (телекомуникације, транспорт, енергетски систем, финансијски систем, производни систем) и грађани (Joint Pub 3-13: Joint Doctrine for Information Operations, US Army Joint Chiefs of Staff, 1998; и Joint Vision 2020, United States Department of Defence, Washington DC, 2000). 
Када се ализирају психолошке операције, као посебност информационих операција, анализирајући период од завршетка хладног рата до данас, запажа се трансформација примене термина од,  пропаганде, медијско деловање, „управљање пер-цепцијом противника“ (Perception Маnagеment). Психолошке операције (PSYOP – Psyhological Operations) се дефинишу као активности чији је задатак да страном аудиторијуму пренесу одабране информације и индиције. Циљ им је да утичу на емоције, мотиве, начин размишљања и коначно на понашање страних влада, организација, група и појединаца. Психолошке операције се примењује на стратегијском, оперативном и тактичком нивоу. На стратегијском нивоу, често имаjу облик политичких или дипломатски ставова и саопштења (Joint Pub 3-53: Doctrine for Joint Psychological Operations, US Army Joint Chiefs of Staff, 2003).
Све информационе и психолошке операције се реализују у оквиру много ширег контекста који се назива информационо окружење – сфера. Информациона сфера се дефинише као скуп појединаца, организација или система за прикупљање, обраду или дистрибуцију информација (Field,1996).
Информациона сфера састоји од три елемента: 1) информационе инфраструктуре (системи и уређаји за прикупљање, пренос, обраду и достављање информација), 2) информација и њихових токова и 3) персонала који обавља различите делатности. Информациона сфера је настала као последица настанка нове друштвено-економске формације друштва – информационог друштва (Синковски, 2005). У оквиру информационе сфере постоје три концептуалне димензије: физичка, информациона и сазнајна. Слично, кинески војни теоретичар Dai Qingmin наводи да информациону сферу чине три димензије: а) електромагнетни простор, б) компјутерско-мрежни простор и в) сазнајни и вредносни систем доносиоца одлука (Qingmin, 2003). 
У складу са наведеним дефиницијама, а по оцени америчког теоретичара Џозефа Наја „освајање срца и умова увек је било важно, али је оно од посебног значаја у глобалном информатичком добу“. У том смислу, наводи да је информација увек била моћ, а да модерна информациона технологија шири информације много шире и брже него било када раније у историји, због чега је значај информације као елемента моћи порастао. Нај истиче да се природа моћи променила у последњих педесетак година, а посебно након последње информатичке револуције која је рачунаре и Интернет учинила неопходним у свим областима живота (Stenley,1967).
За руске ауторе, безбедност информационе сфере је сложен и, у својој суштини, вишеслојан проблем. Он је предмет интердисциплинарних, технолошких и хуманистичких научних истраживања (Петровић, 2012). Због тога, руски теоретичари заступају став да се информациона дејства према примењеним средствима деле на операције које се спроводе:информационо-техничким средствима - нападом на критичне објекте националне инфраструктуре, кибер нападима и информативно-перцептивним средствима - пропагандном, управљањем перцепцијом противника, дезинформацијама, психолошким операцијама и обманом (Thomas L. T., 1996). 

Руски научници, такође, већ дуже време изучавају потенцијал информационо-психолошког деловања на систем вредности, емоције, веровања циљних група (традиционално психолошко ратовање), али и методе за утицање на објективно резоновање и процес доношења одлука војних и цивилних руководилаца. У том смислу, руска теорија се бави не само изучавањем могућег утицаја информационог оружја на рачунарске системе и процесе него и на могући информациони утицај на људски ум (Миљковић, 2010). У журналу поморских снага Morskoy Sbornik, (октобар 2003), официр у пензији Р. Бикеин напомиње да је информациони рат постао једна врста „ уметности“ где се офанзивни и дефанзивни актери ангажују на утицају на интелект цивилног становништва и припадника оружаних снага противника (Bikkenin, 2003, стр. 39). По руском схватању, у информационом простору се могу предузети и технолошки кибер напади. Русија сматра да се свако намерно ширење информације на Интернету од стране неке стране владе са циљем подривања или рушења владе друге државе мора у међународним односима квалификовати као агресија (Младеновић, Дракулић, Јовановић, 2012). Сасвим супротан став поменутом промовишу САД и државе окупљене око НАТО савеза које негирају право на сваки покушај успостављања државне цензуре идеја и информација на Интернету, образлажући то универзалним принципом заштите људских права и демократије. Са америчког становишта информационо деловање не може бити облик оружане агресије на неку државу у смислу у коме га препознаје међународно право. САД подразумевају да информациони напад у смислу примене силе чини искључиво офанзивна употреба кибер оружја са циљем наношења штете.
Слично, кинески теоретичари теже да развију и осавремене теорију и идеологију психолошког деловања која ће се заснивати на застрашивању и која ће користити предности разлике источног и западног менталитета. НОВК планира да оформи командне структуре за психолошко ратовање, као и специјализоване јединице за PSYOP како би применом PSYOP-а у војним операцијама умањио технолошку инфериорност кинеске војске. Оно што је још значајније јесте чињеница да кинески теоретичари сматрају да модерно психолошко ратовање може да обезбеди стабилност и допринесе обликовању и изградњи шире културе мишљења о значају националне безнедности (national-security thinking), што доводи до закључка да су PSYOP операције много примењеније у миру него у рату.
Циљеви и значај информационо-психолошког деловања према циљним групама
Циљеви психолошких операција, условно, могу да се поделе на опште, посебне и појединачне. Психолошке операције које се воде на дуже време и са општим циљем, углавном, изводе се ради утицаја на системе вредности великих група људи као што су нације, државе, верске заједнице, политички покрети или мултинационалне компаније (сопствене или конкурентске). Посебни циљеви се односе на области човекових делатности као што су култура, традиција, морал и, посебно, борбени морал у рату. Појединачни циљ се односи на један конкретан процес на ужем простору и за краће време. Ефекти су краткотрајни и брзо се уочавају. Такви циљеви се постављају у извођењу ратних операција (Миљковић, 2008, стр. 100).
Према значају и нивоу, психолошко деловање се изводи на: стратегијском, оперативном и тактичком нивоу. На стратегијском нивоу психолошко деловање јесте у надлежности највишег државног руководства земље. Оно се предузима и изводи ради остваривања крупних националних интереса и утицаја на противничка и инострана државна, политичка и војна руководства, као и на јавно мњење других земаља. Тежишно их изводе цивилне институције и органи, док војни органи могу да учествују у подршци њиховог извођења. Психолошко деловање оперативног значаја изводи се на простору одређеног региона или земље ради утицаја на ставове противника и његовог становништва. На тактичком нивоу, психолошко деловање се изводи на ужем простору, ради утицаја на противничке снаге и становништво. Њиме се остварују парцијални, тренутни и краткорочни циљеви (Миљковић, 2008, стр. 102).  

Садржај и методе инормационо-психолошког деловања
Најчешћи садржај психолошких информација су „убедљиве и јаке“ информације (поруке), полуистине, „обмањивачке информације“ и дезинформације, гласине и лажне вести које се пласирају путем јавних гласила, дипломатских путем или „методом лице у лице“. Пропагандна информација и порука, пре свега, усмеравају се на оне психолошке чиниоце (перцепција, мотивација, сумња, страх, стрес – до психолошког шока и слично) који у различитим ситуацијама опредељујуће утичу на понашање људи. У односу на наведене чиниоце, развиле су се одговарајуће методе и технике психолошког деловања. У односу на ефекте који се према одређеној циљној групи желе постићи најчешће се примењују следеће методе: изазивања одређених емоционалних стања (до шокирања); утицаја на знање, ставове и уверења (до нивоа опредељивања у пракси); изазивања конфузије у систему вредности (дезоријентација); наметања властитих модела вредности (идеологизација); агресивно наметање модела понашања (индоктринација); нехумано мењање личности „жртве“ (Миљковић, 2008, стр. 106). 
Амерички стручњаци за пропаганду методе психолошког деловања сврставају у неколико група:

– у првој групи су очигледне методе: позив на ауторитет, тврдња, везивање за друге, неслагање, „светлуцава“ уопштавања, нејасноће, рационализација и поједностављење, пројектовање кривице и морално етикетирање, „најмање зло“, „обични“ људи.

– у другој групи су неубедљиве методе: невероватне истине, инсинуације, непроверене информације, поједностављење, „нека се чује друга страна“ (Миљковић, 2008, стр. 106). 

Средства информационо-психолошког деловања
У прошлости је било различитих приступа у класификацији средстава за психолошке операције. За нас је најприхватљивија она подела која је изведена у односу на чулне основе пријема порука (Михајловић, 1984, стр. 64). Према тој класификацији познате су три групе средстава, и то: аудитивна, визуелна и аудиовизуелна. Аудитивна средства ослањају се на чуло слуха. Најпознатији облици аудитивног посредовања порука су – жива реч (говор, беседништво), радио, и звучник, а аудитивни елементи – људски глас, музика, звук, шум, бука и други звучни садржаји. Визуелна средства опредељује видни опажај (визуелна перцепција). Налазе се у све масовнијој употреби, а карактерише их одговарајућа симболизација. Међу најпознатија визуелна средства спадају: штампа (новине, часописи, илустрације), леци, плакати, цртежи, слике, карикатуре, графички симболи, стрипови, књиге и слично. Аудиовизуелна пропагандна средства плод су савремене науке и технике. Најпознатија су: филм, телевизија, средства информатичке подршке (рачунари) и интернет. Најмоћније средство, данас, јесте телевизија. Помоћу вештачких сателита омогућено је да се у реалном времену прате догађаји са било које тачке на планети. Интернет је моћно средство за ширење пропаганде. Интернетом и сателитским везама могуће је пласирати информације и пропагандне садржаје „изнутра“ и у условима затворености медијског простора одређене државе од утицаја других медија.
Медији поседују моћ да представе свет на различите начине. Ефикасност поруке је зависна од техничког преносника поруке. Иста порука, која је саопштена преко разних врста техничкох средстава, изазива неједнака дејства, што доказује да моћ поруке не тависи само од садржаја поруке него и од облика и структуре техничког преноса (Ђорђевић, Пешић, 2004). Меклуан  (McLuhan, 1971) указује на важност форме објашњавајући упоређивањем ефеката два стимулуса: једног који је америчка застава(са звездицама и пругама) и другог стимулуса који је тканина на којој пише „америчка застава“. Иако је значење исто, они делују другачије. Речи „америчка застава“ покривају само свесни слој заједничког искуства, док звездице и пруге изражавају и свесни слој и колективно подсвесно и несвесно. Бављење дејством а не значењем је основна карактеристика новог друшта, јер човек више доживљава него што разуме, и погрешно је закључити да се човек понаша само на основу оног што разуме, већ и на основу онога што доживљава а не разуме (McLuhan, 1971).
ИНФОРМАЦИОНО-ПСИХОЛОШКО ДЕЛОВАЊЕ ПРЕМА МАЊИМ ГРУПАМА И ПОЈЕДИНЦУ
У односу на објекте деловања (циљне групе) циљеви психолошких операција могу бити према:

– највишем државном руководству – да се утиче на промене одлука, ставова и намера противничког руководства у смислу прихватања политичких, економских и других интереса друге стране;

– становништву – да се међу цивилним структурама изазове размишљање и дилема и смањи  подршка становништва сопственом руководству, подстакне пружање пасивног отпора у погледу извршавања обавеза и организовање протеста као и други облици грађанске непослушности.

Заједнички циљ деловања према наведеним објектима јесте промена ставова, убеђења и начина понашања. Као карактеристичан облик психолошког деловања према мањим групама и појединцима, истичу се гласине и лажне вести (Миљковић, 2008, стр. 100). 
Гласине као начин психолошког деловања према мањим групама и појединцу
Један од најстаријих видова пропаганде и истовремено метода примене психолошких операција и средства утицаја на свест маса јесу гласине. Сматра се да су гласине заслужне за обрачун Нерона са хришћанством, да је Џингис-кан имао посебне јединице предводнице које су се кретале пре јединица и говориле о окрутности Џингинканове војске, а да је Наполеон користио у исте пропагандне сврхе уметнике и преговараче, Фридрих Велики користио је методе заваравања непријатеља коришћењем прљавих трикова, лажних вести (Nojbauer, 2010). 
Узимајући у обзир њихово порекло, могу се издвојити две врсте гласина: спонтане и намерно конституисане. Досадашња искуства указују на то да гласине спадају у једно од најсигурнијих и најснажнијих средстава психолошког деловања. Оне делују тако што се убацују истовремено са више страна и преко различитих канала (штампа, Интернет, радио и ТВ). Код гласина се заправо ради о намерном протурању у јавност разних дезинформација, строго дозираних садржина (Марковић, 2000, стр. 108) о неким догађајима и људима које под утицајем емоција оних који их примају бивају најчешће прихваћене, субјективно интерпретиране и даље преношене као нове чињенице, које, што се даље шире, имају све мање везе са реалношћу. За настанак гласина највећи значај имају они мотиви који су везани за нека емоционална и интелектуална стања, као   што су страх, мржња, надање, очекивање, радозналост и слично. Гласине се најчешће односе на одређене познате личности из државног и војног руководства које имају утицај на доношење, или саме доносе важне наредбе или одлуке, а које се тичу безбедности целокупне државе и нације. Такође, гласине се могу односити и на одређене догађаје и ситуације које се тичу безбедности већег броја група или појединаца, као што су страдања, рањавања, заробљавања, губици технике, непријатељево окружење, употреба новог оружја непријатеља и слично.
 У подели гласина на врсте најчешће се полазило од основног циља њихове примене, мотива који подстичу њихову појаву, психолошког стања и својства преносилаца и комбиновања, узимајући у обзир оба критеријума. Иако не постоји прецизно разграничење између познатих врста гласина (поједине гласине могу се сврстати у једну, другу или пак, више врста гласина) оне се могу поделити у седам група: 
1) гласине страха - једну такву гласину проширили су јапански агенти за време Другог светског рата међу америчким војницима у Новој Гвинеји. Они су проширили информацију да антималаричне атебрин таблете, које су узимали амерички војници, узрокују трајну импотенцију. Амерички војници су у то поверовали и почели да одбијају антималаричне таблете што је резултирало великим бројем маларијом заражених војника. Због те гласине изван строја избачено је готово 80 посто војника, што је, према каснијим америчким анализама, било кобније од многих јапанских војних офанзива на том ратишту (Rupčić, 2007, str. 68).

2) гласине неизвесности, 
3) гласине мржње - 1941. године једна немачка радио-станица, камуфлирана као BBC, емитовала вест како су се енглеске трупе херојски и саме одупирале немачкој офензиви код Ардена, док су се америчке трупе безглаво повлачиле и оставиле их на цедилу. Та емисија, била је редовно слушана и постигла је успех. Енглези су били љути на кукавичке Американце, док су Американци били љути на наводну британску препотентност (Звонаревић,1981).
4) обмањивачке гласине, 5) гласине жеља, 6) сањалачке (носталгичне) гласине и 
7) гласине радозналости - за време Другог светског рата, немачки агенти преносили су гласине по Америци како „Рузвелт болује од сифилиса, да је Черчил претрпео напад делириума тременса због своје претеране љубави према вискију и алкохолу, да је амерички бомбардер преносио из Европе пса Рузвелтовог сина…“. (Звонаревић,1981).
Гласине налазе потпору у човековој потреби да сазна и објасни све оно што је битно за његову егзистенцију. Јављају се због радозналости, потребе за доказивањем и уважавањем као и због емоција страха, наде и мржње (Пајевић, Кордић, 2007). Настанку гласина погодују ситуациони и персонални фактори. Ситуациони фактори су друштвена стања у којима нема довољно званичних информација и вести о догађајима који су тренутно актуелни (друштвене кризе, корупција, криминал, дешавања на берзи, ванредна ситуација услед поплаве или пожаре, ратним околностима). У тим тренуцима свака вест па и неистинита човеку олакшава и помаже у осећаји сигурности али и тренутак кад се може довести до ситуације да се постане жртва онога ко пласира гласине. Персонални фактори су људи који су склони прихватању и ширењу гласина. Карактеристике тих људи су најчешће потреба да су у  центару пажње, чешће људи са неким личним проблемима, људи који су страшљивији. Људске жеље, потребе и надаља такође могу бити извор гласина и тада је садржај гласина најчешће позитивног и охрабрујућег карактера (повишица плате, више дана годишњег одмора). Гласине се могу односити и на одређене догађаје и ситуације које се тичу безбедности већег броја група или појединаца, као што су страдања, рањавања, заробљавања, губици технике, непријатељево окружење, употреба новог оружја непријатеља и слично. Веома честе су гласине о дешавањима на берзи, како би се подигла или оборила цена појединих сировинам производа или акција корпорација (Роганић, 2004), гласине о наводној контамининацији производа (Дашић, 2014). 
Лажне вести као начин информационо-психолошког деловања 

према мањим групама и појединцу
Према мишљењу експерата лажне вести се дефинишу као намерно или свесно онлине објављивање лажних изјава (Гелферт, 2018, стр. 97). Циљ лажних вести, које се заснивају на непостојећим или искривлјеним „чињеницама“, је заваравање и манипулисање јавним мњењем. Кризне ситуације, попут природних катастрофа, бомбашких или оружаних напада, омиљене су ситуације за ауторе лажних вести који користе емоције које окружују такве догађаје да би покушали да својим делима дају максималан одјек.
Питање лажних вести као значајног изазова за унутрашњу безбедност држава везује се са чињеницом да друштвени медији и онлине платформе, које данас представљају значајни извор информисања, играју важну улогу у убрзавању ширења лажних вести и омогућу им глобално ширење и опсег, чиме значајно могу да убрзају ширење унутрашње нестабилности једне земље. Кад се дода да брзо ширење велике количине лажних информација може значајно да негативно утиче и манупулише јавним мњењем, онда то стварно постаје велики безбедносни проблем данашњице (Лохр, 2018). Вести, уопште, и лажне вести, као њихова поткатегорија, које се преносе употребом модерне технологије, која омогућава брз и јефтин пренос, јавлјају се као генератор политичких, моралних и других ставова личности и друштва, а самим тим су и покретачи унутрашњих политичких дешавања у земљи (Бодрожић, 2017, стр. 251).  
Лажне вести, у склопу доктрине изазивања или управљања кризом, а у ширем смислу и управљања јавним мњењем, изазивања грађанског незадовољства и нереда чиме се најчешће прикривено намећу сопствени интереси, или у склопу стварања услова код домаће и светске јавности да медијски рат прерасте у прави рат, третирају се као део субверзивног деловања, конкретно као део информационог ратовања, односно као инструмента информационих операција за  информационо  деловање на унутрашњу стабилност противника (Стајић, Гаћиновић, 2007, стр. 242) . 
АНАЛИЗА ПРИМЕНЕ ИНФОРМАЦИОНО - ПСИХОЛОШКОГ ДЕЛОВАЊА КАО БЕЗБЕДНОНЕ ПРЕТЊЕ У ПОЛИТИЧКИМ ПРОЦЕСИМА
Савремене државе, услед масовне примене информационе технологије у области комуникација, суочавају се са проблемом ефикасне контроле и заштите националне информационе сфере, а самим тим и националне безбедности. Са аспекта заштите унутрашње безбедности и политичке стабилности, примена пропаганде и дезинформација у склопу „информационих операција“ од стране спољног фактора, класификује као врста субверзивних дејстава, које се као такве могу поделити на: 1) операције политичког утицаја, 2) операције утицаја на медије и јавно мњење и 3) идеолошко-политичку индоктринација (Миљковић, 2016, стр. 206).
Висока експертна група Европске комисије о лажним вестима и онлине дезинформацијама за појам дезинформације везује све облике лажних, нетачних или заваравајућих информација које су осмишљене, представљене и промовисане како би нанеле штету јавности или ради стицања профита. Дезинформације, односно доказиво лажне или обмањујуће информације која су смишљене, изнесене и шире се ради стицања економске користи или намерног заваравања јавности, штете јавној расправи, нарушавају поверења грађана у институције и медије, и на тај начин нарушавају унутрашњу стабилност у земљи и демократске процесе као што су изборни процеси. Значи циљ манипулације информацијама није да се људи убеде у неку алтернативну политичку идеологију, већ да се кроз поделе изазове слабљење постојеће унутрашње стабилности земље. 
У Европској унији, питање дезинформација и лажних вести је високо позиционирано на безбедносној агенди европских законодаваца чињеницом да су избори за европске посланике и Парламент ЕУ одржани у 2019. години. С тим у вези, у ЕУ је вођена кампања борбе против „лажних вести“ у области законодавства од стране влада многих европских земаља. Немачка је већ увела, а Француска имплементирала нова правила усмерена на уклањање или блокирање говора мржње и измишљених садржаја на интернет платформама за комуникацију. Са друге стране Велика Британија планира да определи јединицу унутар свог безбедносног апарата за борбу против наведених претњи, док је Република Чешка већ формирала састав унутар Министарства унутрашњих послова за борбу против хибридних претњи и дезинформисања (Миљковић, 2019). 
О томе да лажне вести представљају значајни безбедносни проблем за савремена друштва, указују резултати истраживања спроведена у фербруару 2018. године у Европској унији, које је спроведено међу 25.576 испитаника у 28 држава чланица, и том приликом је 85% грађана у Еуропској унији препознало лажне вести као проблем у њиховим државама. (Final results of the Eurobarometer on fake news and online disinformation). 
Кључни фактор у ширењу дезинформација је људско понашање на друштвеним мрежама и то да су друштвени медији готово заменили традиционалне медије. Све већи број грађана ЕУ (у просеку 46 одсто у 2016 години) прати вести на друштвеним мрежама, а шест од десет чланака који се деле, се проследјује без претходног читања. Лажне вести и одговор ЕУ. Према резултатима једног истраживања, лажне информације се деле више него оне праве, лажне приче добијаљу више пажње и зато се дистрибуирају већом брзином. У студији престижног Масачусетског института за технологију, објављеној у марту у часопису Сајенс (Science), наводи се да се лажне вести на друштвеним мрежама шире много брже од правих, независно од њихове теме. Према закључцима истраживања, на Твитеру се истините вести веома ретко прошире на више од 1.000 особа. С друге стране, 1% најпопуларнијих лажних вести обично допре до између 1.000 и 100.000 људи. Такође, истинитој информацији треба шест пута више времена да допре до 1.500 људи него лажној.
Интернет не поштује стандарде новинарске заједнице, тако да га је немогуће спутавати традивционаним инструментима и конзервативним мерама. Предњачи у ширењу дезинформација, лажи и полуистинаи захваљујући друштвеним мрежама шири се страх и паника, и неверовање у све што стиже од званичних медија (Јевтовић, 2014). 
ЗАКЉУЧАК
Информације се од давнина користе у манипулативе сврхе, за утицај на јавно мњење, унутрашња дешавања и безбедност држава. У савременом информационом добу, због негативног утицаја масовне примене савремене информационо-комуникационе технологије на суверенитет и контролу држава над националним информационим простором, у многоме је актуелизован значај „информације“ као средства за изазивае конфликата и „информационе сфере“ као простора за надметање савременог глобалног друштва.
Пораст безбедносних изазова у информационом простору актуелизовао је значај информационе безбедности. Међутим, савремена пракса, поготово актуелизација заштите од лажних вести и дезинформација у европским земљама, у осетљивим политичким периодима, као што су избори, указује да су безбедносни изазови у савременом информационом окружењу су пре свега информационо-психолошке припроде а не информационо техничке припроде који је био актуелни концепт у ранијем времену.
Досадашња пракса информационе безбедности као да заборавља важну чињеницу да је човек, поред информација и средства за пренос информација, важан елеменат информационог система једног друштва, а можда и његова најосетљивија карика. 

Са друге стране, пракса указује да у савременим друштвима не постоји добро развијен концепт психолошке заштите појединца, од лажних вести, дезинформација и гласина на нижем нивоу, а нити довољно развијен концепт психолошке заштите друштва од информационих и психолошких операција на друштвеном нивоу. Због тога је потребно унапредити и развити концепте психолошке одбране на државном, друштвеном организацијском и персоналном нивоу и упоредо развијати образовне капацитете и вештине потребне за одговор на ове савремене безбедносне изазове. 

Information and psychological aspects of security threats in the contemporary environment
Summary
Information activity is realized by performing information-psychological operations. Bearing in mind that information operations are inherently military in nature, definitions of information operations are first and foremost present in the security and military doctrines of the Western countries and China. Theorists of the Russian Federation use the term information actions. Comparing the Western and Russian approaches, it is noted that Russian experts in their definitions point out that information operations are carried out in times of peace and war. In peace, the terms information operations and information operations refer to broader activity towards the government sector, cultural and production aspects with particular emphasis on the protection of national information sources. American theorist Joseph Leth points out that "winning hearts and minds" has always been important and of particular importance in the global information age. The most common content of psychological information is "persuasive and strong" information (messages), half-truths, "misleading information" and misinformation, rumors and fake news that are marketed through mass media, diplomatic channels or the "face-to-face" method. Propaganda information and message, first and foremost, focus on those psychological factors (perception, motivation, doubt, fear, stress - to psychological shock, etc.) that, in different situations, have a decisive influence on people's behavior. Technical and technological developments have influenced the change of means for the transmission of information and psychological messages, but the goals have remained the same, proving that the power of the message depends not only on the content of the message, but also on the form and structure of the technical transmission. The common goal of action is to change attitudes, beliefs and behaviors. Rumors and fake news stand out as a characteristic form of psychological action towards smaller groups and individuals. The issue of desinformation and fake news is highly placed on the security agenda of European lawmakers by the fact that elections for MEPs and the EU Parliament were held in 2019. In this regard, a campaign has been conducted in the EU to combat "fake news" in the field of legislation by the governments of many European countries. Germany has already introduced, and France has implemented new rules aimed at removing or blocking hate speech and fabricated content on Internet communication platforms. The United Kingdom, on the other hand, plans to designate a unit within its security apparatus to combat these threats, while the Czech Republic has already formed a unit within the Ministry of the Interior to combat hybrid threats and misinformation. Practice indicates that in modern societies there is no well-developed concept of psychological protection of individuals from fake news, misinformation and rumors at the lower level, nor does the concept of psychological protection of society from information and psychological operations at the social level be sufficiently developed. Therefore, it is necessary to improve and develop the concepts of psychological defense at the state, social, organizational and personal levels, and at the same time to develop the educational capacities and skills needed to respond to these contemporary security challenges.

